На канферэнцыі традыцыйна працавалі секцыі матэматыкі, фізікі, экалогіі, навук аб навакольным асяроддзі, інфарматыкі і тэхнікі. Праграма канферэнцыі ўключала ў сябе даклады-прэзентацыі па ўсіх дысцыплінах, падчас якіх школьнікі на працягу 15 мінут праводзілі з прафесійным журы сур’ёзную выніковую дыскусію па сваёй тэматыцы. У склад міжнароднага журы ўваходзілі вядомыя навукоўцы і практыкі, запрошаныя аргкамітэтам з розных краін і ўніверсітэтаў Еўропы, Азіі і Афрыкі.